
ŠIAULIŲ MIESTO SAVIVALDYBĖS ADMINISTRACIJOS
PROJEKTŲ VALDYMO SKYRIUS

PRITARIMO ĮGYVENDINTI PROJEKTĄ „VIENTISO DVIRAČIŲ IR PĖSČIŲJŲ TAKŲ TINKLO KŪRIMAS, INTEGRUOJANT BEVARIKLĮ TRANSPORTĄ Į BENDRĄ TRANSPORTO SISTEMĄ ŠIAULIŲ MIESTE“ PROJEKTO
AIŠKINAMASIS RAŠTAS

2024 m. 		d.  Nr. T-
Šiauliai


Pritarti, kad Šiaulių miesto savivaldybės administracija rengtų ir teiktų projekto įgyvendinimo planą projekto „Vientiso dviračių ir pėsčiųjų takų tinklo kūrimas, integruojant bevariklį transportą į bendrą transporto sistemą Šiaulių mieste“ (toliau – Projektas) veikloms finansuoti, pritarti, kad būtų įgyvendinamas Projektas, numatyti Projektui įgyvendinti privalomojo prisidėjimo lėšas – 15 procentų patvirtintų Projekto biudžeto lėšų ir nenumatytų ar netinkamų finansuoti, tačiau Projektui įgyvendinti būtinų išlaidų, įgalioti Šiaulių miesto savivaldybės administracijos direktorių pasirašyti visus su Projekto veiklų planavimu ir įgyvendinimu susijusius dokumentus. 


Tarybos sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi, 2023 m. liepos 31 d. Lietuvos Respublikos Vyriausybės nutarimu Nr. 612 „Dėl 2021–2027 metų Europos Sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ Lietuvai skirtų lėšų paskirstymo“, Lietuvos Respublikos susisiekimo ministro 2023 m. balandžio 14 d. įsakymu Nr. 3-192 „Dėl 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos regioninės pažangos priemonės Nr. 10-001-06-01-03 (RE) „Skatinti darnų judumą miestuose“ finansavimo gairių patvirtinimo“, 2022–2030 m. Šiaulių regiono plėtros planu, patvirtintu 2023 m. rugpjūčio 11 d. Šiaulių regiono plėtros tarybos kolegijos sprendimu Nr. ŠR/TS-35 „Dėl Šiaulių regiono plėtros tarybos 2023 m. vasario 8 d. sprendimo Nr. ŠR/TS-6 „Dėl 2022-2023 m. Šiaulių regiono plėtros plano patvirtinimo“ pakeitimo“.


Parengtu tarybos sprendimo projektu pritariama, kad Šiaulių miesto savivaldybės administracija rengtų ir teiktų Projekto įgyvendinimo planą ir įgyvendintų Projektą, kuris būtų finansuojamas Europos Sąjungos fondų ir Šiaulių miesto savivaldybės administracijos biudžeto lėšomis.


Priėmus sprendimą Šiaulių miesto savivaldybės administracija įgyvendins Projektą.
Projekto tikslas – užtikrinti vientiso dviračių ir pėsčiųjų takų tinklo sukūrimą, integruojant bevariklį transportą į bendrą transporto sistemą Šiaulių mieste.
Projekto tikslinė grupė – Šiaulių miesto savivaldybės gyventojai ir mieste besilankantys asmenys, dviračių ir pėsčiųjų takų naudotojai, kuriems po Projekto įgyvendinimo bus sudarytos galimybės saugiam ir patogiam susisiekimui Šiaulių mieste, bus sudarytos sąlygos darniam judumui
ir švari darbo bei gyvenamajai aplinkai. 
Trumpas veiklų aprašymas: Projekto įgyvendinimo metu bus vykdoma bevariklio transporto infrastruktūros plėtra, kuria siekiama sukurti vientisą bevariklio transporto infrastruktūros tinklą. Projekto rezultatų dėka išaugs bevariklio transporto naudojimas ir sumažės automobilių keliama tarša bei daroma žala. Planuojant Projekto įgyvendinimą analizuotas Šiaulių miesto darnaus judumo planas bei įvertinti jau atlikti darbai. Projekto įgyvendinimui pasirinktos bevariklio transporto infrastruktūros apimtys ir atkarpos, kurias įrengus ir/ar modernizavus būtų užtikrintas vientiso tinklo sukūrimas, kuris paskatintų bevariklių transporto naudojimą ir sumažintų lengvųjų automobilių keliamą taršą bei daromą žalą. Projekto įgyvendinimo metu planuojama įrengti ir/ar pritaikyti daugiau nei 33 km infrastruktūros, skirtos bevarikliam transportui ir pėstiesiems. 

Eil. Nr. 		Gatvė		Atkarpa	Planuojamas atkarpos ilgis (km)
1	Takas/dviračių gatvė Talkšos ež. pakrantėje nuo Uosių g. iki Tilžės g.	-	1,6
2	Karaliaučiaus g.	Gegužių g. – miesto riba	1,0
3	Pramonės g.	Tilžės g. – Bačiūnų g.	4,1
4	Jono Jablonskio g.	Architektų g. – Jono Jablonskio g. 22	0,3
5	Žemaitės g.	Dubijos g. – Pakruojo	1,0
6	Aušros al.	V. Kudirkos g. – Žemaitės g.	0,6
7	Saulės tak.	Lieporių g. – S. Dariaus ir S. Girėno g.	0,5
8	Takas nuo Aukštabalio g. iki Liejyklos g.	-	0,4
9	Liejyklos g.	Liejyklos g. – Pramonės g.	0,5
10	Vilniaus g.	Draugystės pr. – miesto riba (link Kairių)	2,1
11	S. Daukanto g.	Pumpučių g. 19 – Birutės g.	1,4
12	Dubijos g.	S. Daukanto g. - Žemaitės g.	0,4
13	Vilniaus g.	Miesto riba – Žemaitės g.	1,7
14	Dubijos g.	Tilžės g. 99 – Ežero g.	0,5
15	Serbentų g.	Pramonės g. – Vilniaus g.	2,2
16	Takas tarp Ginkūnų ir Meškerių gatvių	-	0,5
17	Sembos g.	Kalniškių g. – Jotvingių g.	0,5
18	Gegužių g.	Architektų g. – Tilžės g.	2,1
19	Dubijos g.	Ežero g. – Aerouosto g.	3,2
20	V. Bielskio g.	Panevėžio g. – J. Basanavičiaus g.	1,0
21	Išradėjų g.	Pramonės g. – K. Donelaičio g.	0,5
22	K. Donelaičio g.	Tilžės g. – Išradėjų g.	0,8
23	Panevėžio g.	Birutės g. – V. Bielskio g.	1,2
24	Birutės g.	Karklų g. – Žemaitės g.	2,1
25	Tilžės g.	Pakruojo g. – miesto riba	0,6
26	K. Korsako g.	Gegužių g. – Gegužių g.	1,4
27	Metalistų g.	Pramonės g. – Ragainės g. 	0,8


Planuojami įrengti pėsčiųjų ir dviračių takai įrengiami vadovaujantis patvirtintu Šiaulių miesto  darnaus judumo planu (patvirtintas Šiaulių miesto savivaldybės tarybos 2018 m. liepos 5 d. sprendimu Nr. T-264 (aktuali redakcija 2022 m. gruodžio 22 d. Nr. T-452). Dalis takų, numatytų darnaus judumo plane, įrengiami  savivaldybės biudžeto ir LR Kelių priežiūros programos lėšomis, kitą dalį siūloma įgyvendinti šio Projekto apimtyje. Planuojami takų ilgiai yra preliminarūs ir jie gali keistis parengus techninius projektus. Jei dėl techninių priežasčių kurioje nors gatvėje nebus galimybės įrengti tako, gali būti keičiama kita gatve. 

Projekto pareiškėjas – Šiaulių miesto savivaldybės administracija.
Projekto įgyvendinimo trukmė – 60 mėn. 
Planuojamas Projekto įgyvendinimo laikotarpis – 2024 - 2029 m.  
Projekto biudžetas – apie 22 000 000,00 Eur. 
Nepriėmus sprendimo, Šiaulių miesto savivaldybės administracija neįgyvendins Projekto.


Nėra.


Nenumatoma.

Sprendimui įgyvendinti reikalingos lėšos.
Vadovaujantis 2023 m. liepos 31 d. Lietuvos Respublikos Vyriausybės nutarimo Nr. 612 „Dėl 2021–2027 metų Europos Sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ Lietuvai skirtų lėšų paskirstymo“ 2.1.2.1. punktu, įgyvendinant projektus, kuriais įgyvendinamos regionų plėtros programos regioninės pažangos priemonės ir kurie bendrai finansuojami 2021–2027 metų Europos Sąjungos fondų lėšomis, mažiausia galima projektų vykdytojo ir (ar) partnerio nuosavų lėšų suma, kuri turi būti naudojama šių projektų tinkamoms finansuoti išlaidoms apmokėti, kai šie projektai bendrai finansuojami Europos regioninės plėtros fondo lėšomis ir įgyvendinami Vidurio ir vakarų Lietuvos regione arba Sostinės regione, išskyrus Vilniaus miesto savivaldybę, – ne mažiau kaip 15 procentų visų projekto tinkamų finansuoti išlaidų. 
Planuojamas Projekto biudžetas Projekto veiklų įgyvendinimui sudaro apie 22.000.000,00 Eur; iš jų – 18.700.000,00 Eur – Europos Sąjungos lėšos (toliau – ES), 3.300.000,00 Eur – privalomojo prisidėjimo (Šiaulių miesto savivaldybės biudžeto) lėšos (toliau – SB).
Lėšos numatytos 2024-2026 m. Strateginiame veiklos plane 04.02.01.14 priemonėje „Įgyvendinti projektą „Darnaus judumo priemonių diegimas Šiaulių mieste““.


Lietuvos Respublikos korupcijos prevencijos įstatymo 8 str. 1 d. 3 p. nustato, kad teisės akto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius, susijusius su finansinės paramos teikimu ir naudojimu, įskaitant Europos Sąjungos ar kitų fondų finansinę paramą. 
Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Europos Sąjungos struktūrinių fondų paramos teikėja, todėl sprendimo projekto antikorupcinis vertinimas nėra taikytinas.

Sprendimo projektą parengė Šiaulių miesto savivaldybės administracijos Projektų valdymo skyrius. Tiesioginis rengėjas – vyr. specialistė Justina Sabakonienė, tel. (8 41) 383 423. 	


Nenumatoma.


Projektų valdymo skyriaus vedėja                                                             	Ieva Džiaugienė





